1908
Tapahtumia

1. tammikuuta – New Yorkin Times Squarella pudotettiin ensimmäisen kerran pallo uuden vuoden merkiksi.
22. tammikuuta – Kirjailija August Strindbergin näytelmä Aavesonaatti sai ensiesityksensä Tukholmassa.
24. tammikuuta – Robert Baden-Powell julkaisi teoksensa Partiopojan kirja (Scouting for Boys).
1. helmikuuta – Portugalin kuningas Kaarle I ja tämän vanhempi poika, kruununprinssi Ludvig Filip surmattiin attentaatissa Lissabonissa. Portugalin kuninkaaksi nousi Kaarle I:n nuorempi poika Emanuel II.
5. helmikuuta – Rääkkylän Kivisalmessa ruoppaajan kauha iski viiden kuutiometrin siirtolohkareeseen, jonka kuparipitoisuus oli suuri. Löytö johti Outokummun kaivoksen avaamiseen.
12. helmikuuta – Ensimmäinen autokisa maailman ympäri alkoi New Yorkista ja päättyi Pariisiin.
21. maaliskuuta – Ranskalaislentäjä Léon Delagrange lensi maailman ensimmäisen matkustajalennon. Kyydissä oli englantilais-ranskalainen lentäjä, Henri Farman.
2. huhtikuuta – Helsingin Polyteknillinen opisto muuttui Teknilliseksi korkeakouluksi.
4. huhtikuuta – Keisari Nikolai II hajotti Suomen eduskunnan, joka oli 27. maaliskuuta antanut senaatille epäluottamuslauseen.
14. huhtikuuta – Tanskan kansankäräjät hyväksyi 25 vuotta täyttäneiden, veroa maksavien naisten ja miesten yleisen äänioikeuden.
25. toukokuuta – Ranskan ja Britannian välinen ”Entente cordiale” -sopimus julistettiin.
26. toukokuuta – Lähi-idän alueen ensimmäinen kaupallisesti merkittävä öljyesiintymä löydettiin Masjid-al-Salamanista Khūzestānin maakunnasta Lounais-Persiasta.
31. toukokuuta – Palomäen uimalaitos avattiin Tampereella.
2. kesäkuuta – Keisari Nikolai II määräsi, että keisarikuntaa ja sen etuja koskeva lainsäädäntö sekä yleiset hallitusasiat oli ennen hallitsijalle esittelyä alistettava Venäjän ministerineuvoston käsiteltäviksi. Toinen sortokausi alkoi.
18. kesäkuuta – Ensimmäinen suomenkielinen ooppera, Oskar Merikannon Pohjan neiti, sai ensiesityksensä Viipurissa.
30. kesäkuuta – Tunguskan räjähdys tuhosi laajalti metsää Siperiassa.
1. heinäkuuta – SOS-merkki hyväksyttiin kansainväliseksi hätäsignaaliksi.
1. heinäkuuta – Suomessa järjestettiin kaksipäiväiset eduskuntavaalit. Eduskunnan voimasuhteet säilyivät miltei ennallaan.
11. – 12. heinäkuuta – Militantti sosialisti Anton Nilson räjäytti pommin höyrylaiva Amaltheassa Malmön satamassa. Yksi brittiläinen lakonrikkoja sai surmansa ja 20 ihmistä loukkaantui.
13. heinäkuuta – Lontoossa alkoivat kesäolympialaiset.
22. heinäkuuta – Verner Weckman voitti Suomen historian ensimmäisen virallisen olympiakullan keskiraskaan sarjan painikilpailussa.
24. heinäkuuta – Osmanien valtakunnan sulttaani Abd-ul-Hamid II antautui nuorturkkilaisten vallankumouksen edessä.
25. heinäkuuta – Lontoon olympialaiset päättyivät.
1. elokuuta – Keisari Nikolai II nimitti yliopiston kanslerin nuorsuomalaisen Edvard Hjeltin Suomen suuriruhtinaskunnan senaatin talousosaston varapuheenjohtajaksi.
17. elokuuta – Šakin maailmanmestaruusottelut alkoivat Düsseldorfissa Emanuel Laskerin ja Siegbert Tarraschin välillä.
20. syyskuuta – Ville Vallgrenin veistämä Havis Amanda -patsas (Pieni merenneito) paljastettiin Helsingin Kauppatorilla. Patsas herätti laajalti pahennusta ja sitä vaadittiin jopa poistettavaksi.
27. syyskuuta – Ensimmäinen T-mallin Ford valmistettiin Henry Fordin tehtaassa Detroitissa.
27. syyskuuta – Urheiluseura Kiffen perustettiin Helsingin Kruununhaassa.
5. lokakuuta – Bulgaria julistautui itsenäiseksi Osmanien valtakunnasta. Bulgarian ruhtinas Ferdinand kruunattiin tsaariksi.
5. lokakuuta – Itävalta-Unkari julisti liittävänsä valloittamansa Bosnia-Hertsegovinan itseensä. Tästä seurasi Bosnian kriisi.
3. marraskuuta – William Howard Taft valittiin republikaanien ehdokkaana Yhdysvaltain 27. presidentiksi. Taft voitti vaaleissa demokraattien ehdokkaan William Jennings Bryanin.
15. marraskuuta – Belgian kuningas Leopold II luovutti yksityisomaisuutenaan olleen Kongon vapaavaltion Belgian valtiolle sen jälkeen, kun vapaavaltiossa tapahtuneet ihmisoikeusrikokset olivat paljastuneet.
2. joulukuuta – Lapsikeisari Pu Yi nousi Kiinan valtaistuimelle kahden vuoden ikäisenä.
28. joulukuuta – Messinan kaupunki Sisiliassa tuhoutui lähes täysin maanjäristyksessä, joka vaati noin 75 000 kuolonuhria.
31. joulukuuta – Suomen väkiluku ylitti kolmen miljoonan rajan.